“ไทย” ติดเชื้อโควิดเพิ่ม 11 ราย ดันป่วยสะสม 3,913 คน
“ไทย” ติดเชื้อโควิดเพิ่ม 11 ราย ดันป่วยสะสม 3,913 คน
22 พ.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่เพิ่ม 11 ราย แบ่งเป็น ผู้ที่ติดเชื้อในประเทศ 1 ราย, ผู้เดินทางมาจากต่างประเทศ และเข้าสถานกักกัน (State Quarantine) 10 ราย และผู้เดินทางมาจากต่างประเทศ และไม่ได้เข้าสถานกักกัน 1 ราย
สำหรับจำนวนผู้ป่วยยืนยันสะสมในประเทศล่าสุดอยู่ที่ 3,913 ราย เป็นผู้ป่วยที่ติดเชื้อภายในประเทศ 2,454 ราย และผู้ป่วยที่เดินทางมาจากต่างประเทศ 1,459 ราย ส่วนผู้ป่วยรักษาหายแล้วเพิ่มอีก 5 ราย รวมเป็น 3,761 ราย ยังมีผู้ป่วยรักษาตัวอยู่ในโรงพยาบาล 92 ราย ยอดผู้เสียชีวิตสะสมคงที่ 60 ราย